Babelscape/SREDFM huggingface dataset:
Τράπεζα Ηπειροθεσσαλίας

Η Τράπεζα Ηπειροθεσσαλίας ήταν ελληνική τράπεζα που λειτούργησε από το 1882 έως το 1899 και είχε έδρα τον Βόλο. Ο πλήρης τίτλος της τράπεζας ήταν Προνομιούχος Τράπεζα Ηπειροθεσσαλίας.
Ύρτιος

Στην ελληνική μυθολογία με το όνομα Ύρτιος είναι γνωστός ένας Μυσός αρχηγός που πολέμησε στον Τρωικό Πόλεμο με το μέρος των Τρώων. Ο πατέρας του ονομαζόταν Γυρτίος. Ο Ύρτιος, που σκοτώθηκε στον πόλεμο αυτό από τον Αίαντα τον Τελαμώνιο, αναφέρεται στην "Ιλιάδα" (ραψωδία Ξ, στίχος 511), μόνο στη σκηνή του θανάτου του:

:: "«»" (Ξ 511-512)
Κώστας Αναστασάτος

Ο Κώστας Αναστασάτος (16 Σεπτεμβρίου 1937 - 25 Ιουλίου 2018) ήταν Έλληνας καλαθοσφαιριστής και προπονητής καλαθοσφαίρισης.

Αγωνίστηκε στον Έσπερο έως το 1965 και στην συνέχεια ανέλαβε την ομάδα ως προπονητής μέχρι το 1973. Υπήρξε ο βασικός αρχιτέκτονας του οικοδομήματος του Εσπέρου αφού κατάφερε να αναδείξει τον Έσπερο Πρωταθλητή Παίδων, Πρωταθλητή Εφήβων, Πρωταθλητή Α' Κέντρου και Πρωταθλητή Β' Εθνικής. Το 1973-74 ανέβασε τον Πανιώνιο στην Α΄ Εθνική. Επέστρεψε στον Έσπερο από το 1977 έως το 1979 και το 1990.

Το 1977 κατέκτησε το Πρωτάθλημα Ελλάδος με 23 νίκες και μόνο μία ήττα, ευρισκόμενος στην τεχνική ηγεσία του Παναθηναϊκού. Το 1986 ως προπονητής του Ολυμπιακού ήταν φιναλίστ του Κυπέλλου Ελλάδος απέναντι στον ΠΑΟ. Επίσης υπήρξε προπονητής του Πανελλήνιου, του Ιωνικού Νικαίας, του Μίλωνα, της ΑΕΚ. Ανέλαβε το 1975 την Εθνική Ελλάδος Ανδρών και την Εθνική Παίδων. Με την Εθνική Παίδων κατέκτησε το ασημένιο μετάλλιο στο Ευρωμπάσκετ Παίδων το 1975. Από το 1993 έως το 1995 ανελαβε την τεχνική ηγεσία του τμήματος μπάσκετ γυναικών του Παναθηναϊκού.
Θίοντορ Ρέισινγκ

Η Θίοντορ Ρέισινγκ (Theodore Racing) ή απλά Θίοντορ, είναι παλαιά ομάδα της Φόρμουλα 1. Ανήκε στον Ολλανδό Τέντι Γιπ και συμμετείχε σε πέντε παγκόσμια πρωταθλήματα με πενιχρά αποτελέσματα. Με εξαίρεση την πρώτη χρονιά κατασκεύαζε η ίδια τα αμαξώματα των μονοθεσίων της, ενώ κινητήρας ήταν πάντα ο DFV.

Ο Γιπ είχε γεννηθεί το 1907 στην Ινδονησία και έκανε μεγάλη περιουσία ως κτηματομεσίτης και ιδιοκτήτης καζίνο στο Μακάου και το Χονγκ Κονγκ, τα οποία ήταν ακόμα αποικίες της Δύσης. Στις αρχές της δεκαετίας του '70 ξεκίνησε να εμπλέκεται στο μηχανοκίνητο αθλητισμό ως χορηγός, ενώ την απόφαση να ιδρύσει δική του ομάδα στη Φόρμουλα 1 την έλαβε το 1976.
Φείδας

Στην ελληνική μυθολογία με το όνομα Φείδας (ή Φείδαντας, από το ρήμα "φείδομαι" = προφυλάσσω, κατακρατώ, λυπάμαι) είναι γνωστός ένας από τους υπαρχηγούς του εκστρατευτικού σώματος των Αθηναίων που έλαβε μέρος στον Τρωικό Πόλεμο — άλλοι υπαρχηγοί ήταν οι Στιχίος και ο Βίας, ενώ γενικός αρχηγός των Αθηναίων στον συγκεκριμένο πόλεμο ήταν ο Μενεσθέας. Ο Φείδας αναφέρεται στην "Ιλιάδα" (ραψωδία Ν, στίχος 691).
Τιμ Λότους

Ο [[Άιρτον Σένα]] ενώ οδηγεί τη Lotus 98T στη Μ. Βρετανία ([[Παγκόσμιο πρωτάθλημα Φόρμουλα 1 (1986)|1986]])
Ο [[Τζιμ Κλαρκ]] ενώ οδηγεί τη Lotus 24 στη Γερμανία ([[Παγκόσμιο πρωτάθλημα Φόρμουλα 1 (1962)|1962]])
H Τιμ Λότους ("Team Lotus"), ή απλά Λότους, είναι παλαιά ομάδα της Φόρμουλα 1 με επτά παγκόσμια πρωταθλήματα κατασκευαστών στο παλμαρέ της. Ήταν θυγατρική της βρετανικής βιομηχανίας αυτοκινήτων "Lotus Cars", η οποία ειδικευόταν σε σπορ και αγωνιστικά οχήματα.

Κατασκεύαζοντας η ίδια τα αμαξώματα των μονοθεσίων της υπό την καθοδήγηση του ιδρυτή και αρχισχεδιαστή της Κόλιν Τσάπμαν, η Λότους ήταν υπεύθυνη για σειρά τεχνολογικών καινοτομιών. Κινητήρες προμηθευόταν από άλλους κατασκευαστές, με πιο επιτυχημένες τις συνεργασίες με την Κόβεντρι Κλίμαξ και την Κόσγουωρθ/Φορντ. 

Η Τιμ Λότους δεν πρέπει να συγχέεται με τις σύγχρονες κατόχους των πνευματικών δικαιωμάτων του ονόματος «Λότους» στη Φόρμουλα 1, συγκεκριμένα την Λότους Ρέισινγκ και την Λότους Φόρμουλα 1, οι οποίες συμμετείχαν στο πρωτάθλημα από το 2010 έως το 2015.
Κύρου Παιδεία

Το Κύρου Παιδεία είναι σπουδαίο σύγγραμμα της αρχαιότητας που συνέγραψε ο Αθηναίος ιστορικός Ξενοφών, που αποτελείται από οκτώ βιβλία στα οποία περιγράφει τον βίο και τα κατορθώματα του Πέρση Βασιλέως Κύρου Β΄ του επικληθέντος Μεγάλου.

Στο σύγγραμμα αυτό, ο Ξενοφών, πέρα από την ανατροφή του Κύρου, εξετάζει και ολόκληρη τη ζωή του καθώς και τον τρόπο της διοίκησης και την οργάνωση που εφάρμοσε στην αχανή αυτοκρατορία του, που για την τότε εποχή δίκαια και αποκλήθηκε Μέγας Ηγεμόνας.
Θέατρο της Σιλεσίας

thumb|right|200px|Νυχτερινή άποψη
thumb|right|200px|Το θέατρο της Σιλεσίας πριν από τον Δεύτερο Παγκόσμιο Πόλεμο
Το Θέατρο της Σιλεσίας (πολ. "Teatr Śląski") ονομάζεται το δημοτικό θέατρο και το κτίριό του στην Κατοβίτσε της Πολωνίας. Είναι το μεγαλύτερο θέατρο στην ιστορική περιοχή της Σιλεσίας. Ανεγέρθη την εποχή του 1905 - 1907 και έφερε αρχικά το όνομα "Γερμανικό θέατρο". Άνθισε μετά το τέλος του Β'ΠΠ την εποχή της δεκαετίας του 1940 και 1950.
Θεμιστοκλής Πολυκράτης

Ο Θεμιστοκλής Πολυκράτης (1863-1926) υπήρξε Έλληνας συνθέτης και φιλόλογος. Θεωρείται ο παραγωγικότερος Έλληνας συνθέτης πολυφωνικής εκκλησιαστικής μουσικής.
Γιώργος Καρράς

Ο Γιώργος Καρράς είναι Έλληνας μουσικός και συνθέτης. Είναι γνωστός ως βασικός συνθέτης και μπασίστας του συγκροτήματος Τρύπες.
COSCO

Η COSCO (κινεζικά: 中国远洋) είναι πολυεθνική εταιρεία με έδρα το Πεκίνο, και μία από τις μεγαλύτερες ναυτιλιακές εταιρείες τακτικών γραμμών στον πλανήτη. Η ονομασία είναι συντόμευση του "China Ocean Shipping Company" (Κινεζική Ωκεάνια Ναυτιλιακή Εταιρία). Πρόκειται για μια κρατική εταιρεία της Λαϊκής Δημοκρατίας της Κίνας. Είναι ο μεγαλύτερος τακτικός μεταφορέας ξηρού χύδην φορτίου στην Κίνα.

Κατέχει και λειτουργεί πάνω από 130 πλοία, με συνολική χωρητικότητα 320.000 TEU (ένα TEU ισοδυναμεί με ένα τυποποιημένο εμπορευματοκιβώτιο μήκους 20 ποδών) και δραστηριοποιείται σε πάνω από 100 λιμάνια σε όλο τον κόσμο. Κατατάσσεται έκτη μεγαλύτερη σε αριθμό πλοίων μεταφοράς εμπορευματοκιβωτίων και η ένατη μεγαλύτερη στο συνολικό όγκο εμπορευματοκιβωτίων.

Ο όμιλος εταιρειών COSCO περιλαμβάνει 6 εταιρείες εισηγμένες στο Χρηματιστήριο του Χονγκ Κονγκ και το Χρηματιστήριο της Σαγκάης, και έχει πάνω από 300 θυγατρικές τόσο σε τοπικό επίπεδο όσο και στο εξωτερικό, που δραστηριοποιούνται στους τομείς υπηρεσιών μεταφοράς φορτίων, κατασκευής πλοίων, επισκευής πλοίων, λειτουργίας τερματικών σταθμών, κατασκευής εμπορευματοκιβωτίων, καθώς και σε εμπορικές δραστηριότητες, χρηματοδότηση, διαχείριση ακίνητης περιουσίας και πληροφορική.

Η εταιρεία λειτουργεί πολλά πλοία υπό ελληνική σημαία εκ των οποίων ένα φέρει το όνομα "COSCO Hellas".

Ο πρόεδρος της εταιρείας, captain Wei Jiafu, επισκέφθηκε στις 19 Μαΐου 2010 τον Πρόεδρο της Ελληνικής Δημοκρατίας, Κάρολο Παπούλια, ενημερώνοντας τον για τις επενδύσεις τις εταιρείας του στην Ελλάδα.
Φέρεκλος

Στην ελληνική μυθολογία με το όνομα Φέρεκλος είναι γνωστός ο Τρώας που ναυπήγησε το πλοίο με το οποίο ο Πάρις διέφυγε από τη Σπάρτη όταν απήγαγε την Ωραία Ελένη. Ο πατέρας του Φερέκλου ονομαζόταν Αρμόνιος. Ο Φέρεκλος πήρε μέρος στον Τρωικό Πόλεμο και σκοτώθηκε σε αυτόν από τον Μηριόνη, ο οποίος τον κατεδίωξε, τον πρόφθασε και τον χτύπησε με ακόντιο στον δεξιό μηρό. Το τραύμα ήταν θανάσιμο, αφού η λόγχη προχώρησε και έσχισε την ουροδόχο κύστη. Ο Φέρεκλος αναφέρεται στην "Ιλιάδα" (ραψωδία Ε, στίχοι 59 κ.ε.), μόνο στη σκηνή του θανάτου του.
* Ο αστεροειδής 2357 Φέρεκλος (2357 Phereclos), που ανακαλύφθηκε το 1981 και ανήκει στην Τρωική Ομάδα, πήρε το όνομά του από τον μυθικό αυτό Τρωαδίτη ναυπηγό και πολεμιστή.
Απογευματινή

Η Απογευματινή ήταν καθημερινή πολιτική εφημερίδα που εκδιδόταν στην Αθήνα και κυκλοφορούσε σε ολόκληρη την Ελλάδα. Θεωρείτο εφημερίδα συντηρητικών αρχών και από τη μεταπολίτευση και μετά υποστήριζε το κόμμα της Νέας Δημοκρατίας.
Υδροφόρος ορίζοντας

Υδροφόρος ορίζοντας ονομάζεται η ανώτατη επιφάνεια των στηλών (όγκων) νερού οι οποίες σχηματίζονται όταν τα νερά της βροχής, διαπερνώντας το έδαφος, συγκρατούνται μεταξύ στρωμάτων πετρωμάτων ανόμοιας διαπερατότητας. Η στάθμη του παρουσιάζει μεγάλες εποχικές μεταβολές, είναι δηλαδή χαμηλότερη το καλοκαίρι και ψηλότερη το χειμώνα.

Κατηγορία:Υδρογεωλογία
Κατηγορία:Υδρολογία
Απολλόδωρος ο Δαμασκηνός

Ο Απολλόδωρος ο Δαμασκηνός υπήρξε αρχαίος μηχανικός, αρχιτέκτονας, πολιτικός και στρατιωτικός, ο οποίος έζησε στο τέλος 1ου με αρχές 2ου αιώνα. Παρά το ελληνικό του όνομα, ήταν Ναβαταίος.
Γιάννης Δαλιανίδης

Ο Γιάννης Δαλιανίδης (31 Δεκεμβρίου 1923 - 16 Οκτωβρίου 2010) ήταν Έλληνας σκηνοθέτης και σεναριογράφος, από τους πιο εμπορικούς του Ελληνικού κινηματογράφου.
ΦΚ Ζυρίχη

H ΦΚ Ζυρίχη (γερμανικά: "Fussballclub Zürich") είναι επαγγελματικός ποδοσφαιρικός σύλλογος της Ελβετίας, που έχει έδρα στην πόλη της Ζυρίχης. Η έδρα της είναι το στάδιο Λέτσιγκρουντ («Letzigrund»), 25.000 θέσεων. Η ομάδα έχει κατακτήσει 12 φορές το πρωτάθλημα Ελβετίας και 10 φορές το κύπελλο Ελβετίας.
Ρουμπίν Καζάν

Η Ρουμπίν Καζάν (ρωσικά: Рубин Казань, ) είναι επαγγελματικός σύλλογος ποδοσφαίρου από τη Ρωσία, που εδρεύει στην πόλη του Καζάν, στη Δημοκρατία του Ταταρστάν (ομοσπονδιακό υποκείμενο της Ρωσικής Ομοσπονδίας). Από το 2013, η ομάδα διεξάγει τους εντός έδρας αγώνες της στην Καζάν Αρένα, χωρητικότητας 45.379, η οποία αντικατέστησε το Τσεντράλνι Στάντιον χωρητικότητας 28.500.
Αμφίαλος

Στην ελληνική μυθολογία με το όνομα Αμφίαλος είναι γνωστός ένας από τους νεαρούς ευγενείς Φαίακες που πήγαν στους αγώνες τους οποίους διοργάνωσε ο Αλκίνοος προς τιμή του Οδυσσέα. Σε αυτούς τους αγώνες ο Αμφίαλος ήταν πρώτος στο άλμα. Ο Αμφίαλος αναφέρεται στην "Οδύσσεια" του Ομήρου (ραψωδία θ, στίχοι 114 και 128), όπου παρατίθενται το όνομα του πατέρα του (Πολύνηος) και το όνομα του παππού του (Τέκτονας).
Κούταβος

μικρογραφία|Λιμνοθάλασσα Κουτάβου
Ο Κούταβος (ιταλ. "Cutavo") ή λιμνοθάλασσα του Αργοστολίου είναι λιμνοθάλασσα της Κεφαλονιάς, ιχθυοβριθής, που βρίσκεται νοτιοανατολικά του μυχού του κόλπου του Αργοστολίου. Έχει ελλειψοειδές σχήμα με μέγιστο μήκος περίπου 6,5 χλμ. και ελάχιστο 1,1 χλμ. Το βάθος της είναι πολύ μικρό, μέχρι μία οργιά.
αριστερά|μικρογραφία|280x280εσ|Βουβόκυκνοι στη λιμνοθάλασσα Κούταβου
Η λιμνοθάλασσα του Κουτάβου αποτελεί τον τερματισμό της πεδιάδας της Κρανιάς, το δε στόμιό της αποφράσσεται σε μορφή χορδής τόξου με γέφυρα μήκους 1 χλμ. την οποία κατασκεύασαν οι Άγγλοι, επί αγγλικής κατοχής, και επί της οποίας και φέρεται αναμνηστική πυραμίδα. Η Γέφυρα Ντε Μποσέ, που πήρε το όνομά της από τον κατασκευαστή της Ελβετό μηχανικό Κάρολο-Φίλιππο Ντε Μποσέ ("De Bosset"), αξιωματικό του Αγγλικού στρατού και διοικητή της Κεφαλληνίας, αποτελεί πεζόδρομο από τον Ιούλιο του 2005 έπειτα από απόφαση του Υπουργείου Πολιτισμού για απαγόρευση της διέλευσης τροχοφόρων από το μνημείο.
Αθρογγαίος

Ο Αθρογγαίος ή Αθρογγαίος ο ποιμήν, ήταν ένας επίδοξος διεκδικητής της βασιλείας ο όποιος έδρασε στην Ιουδαία ύστερα από τον θάνατο του Ηρώδη του Μεγάλου .
Γιόχαν Φρίντριχ Έμπερλαϊν

Προσωποποίηση της Ευρώπης. 1746-47, Μουσείο Πορσελάνης Μάισνερ στο [[Schloss Lustheim]]
Ο Γιόχαν Φρίντριχ Έμπερλαϊν (γερμ. "Johann Friedrich Eberlein", 1695-1749) υπήρξε Γερμανός γλύπτης και πλάστης που εργάστηκε με πορσελάνη και δημιούργησε πολλά και φημισμένα καλλιτεχνήματα
Νταλλάρα Αουτομόμπιλι

Ο [[Μπρούνο Σένα]] ενώ οδηγεί μια Dallara F304 στην [[Αυστραλία]] ([[Φόρμουλα 3]], [[2006]]).
Η Νταλλάρα Αουτομόμπιλι (Dallara Automobili) είναι ιταλική εταιρεία που κατασκευάζει αμαξώματα αγωνιστικών αυτοκινήτων με έδρα την Πάρμα. Ιδρύθηκε το 1972 και φέρει το επώνυμο του ιδρυτή της Τζιανπάολο Νταλλάρα. Είναι ο αποκλειστικός προμηθευτής του πρωταθλήματος GP2 και των περισσότερων ομάδων της Φόρμουλα 3.

Κατά το παρελθόν, είχε κάνει ένα σύντομο πέρασμα από τη Φόρμουλα 1 χωρίς επιτυχία. Πιο συγκεκριμένα, εισήλθε την σεζόν του 1988, σε συνεργασία με την BMS Scuderia Italia, μια ιταλική ομάδα ράλλυ. Δοκίμασε την τύχη της για πέντε πρωταθλήματα με κάκιστα αποτελέσματα, αφού σε 80 αγώνες είχε μόλις 2 τρίτες θέσεις, πολύ αραιούς βαθμολογούμενους τερματισμούς και συχνότατες εγκαταλείψεις. Μετά την σεζόν του 1992 η BMS, η οποία ήταν ο βασικός χρηματοδότης του εγχειρήματος, έλυσε τη συνεργασία και η ομάδα της Νταλλάρα αποσύρθηκε από το κορυφαίο μηχανοκίνητο πρωτάθλημα.
Βαγγέλης Σεβδίνογλου

Ο Βαγγέλης Σεβδίνογλου ήταν Έλληνας καλαθοσφαιριστής και προπονητής καλαθοσφαίρισης. Γεννήθηκε στη Νίκαια στις 14 Ιανουαρίου 1933 και πέθανε στις 12 Μαΐου 2009 μετά από σοβαρό τραυματισμό στο κεφάλι.

Ξεκίνησε την καριέρα του στο μπάσκετ το 1951 όταν αγωνίστηκε στον Πειραϊκό. Το 1954 ο Μίσσας Πανταζόπουλος προπονητής της ΑΕΚ εισηγήθηκε την απόκτησή του. Στα επτά χρόνια που αγωνίστηκε ο Σεβδίνογλου στην ΑΕΚ ευτύχησε να κατακτήσει το πρώτο πρωτάθλημα της ΑΕΚ στην καλαθοσφαίριση το 1958.
Το 1961 όταν αποσύρθηκε από την αθλητική του σταδιοδρομία ασχολήθηκε με την προπονητική αναλαμβάνοντας τις ομάδες των Πειραϊκού (ανδρικής και γυναικείας ομάδας), Φοίνικα Πειραιά, Πορφύρα και Ιωνικού Νικαίας. Επέστρεψε στην ΑΕΚ το 1967 για να εργασθεί έως το 1970 στα τμήματα υποδομής του συλλόγου. Στη συνέχεια μεταπήδησε στον Ολυμπιακό για να αναλάβει τα τμήματα υποδομής του, ενώ παράλληλα υπήρξε βοηθός των Νίκου Μήλα και Φαίδωνα Ματθαίου που ήταν διαδοχικά οι προπονητές της ανδρικής ομάδας του Ολυμπιακού. Το 1973 ανέλαβε ο ίδιος την τεχνική ηγεσία των ερυθρολεύκων. Υπήρξε ένα από τα ιδρυτικά μέλη του Συνδέσμου Ελλήνων Προπονητών Καλαθοσφαίρισης (ΣΕΠΚ).
Ποινικό Τάγμα 999

Το Ποινικό Τάγμα 999 ή Πειθαρχικό Τάγμα 999 () είναι αντιπολεμική ταινία του γερμανικού μεταπολεμικού κινηματογράφου (1960). Το σενάριο είναι βασισμένο στο ομώνυμο βιβλίο του Χάιντς Κονζάλικ, με θέμα την 999 Πειθαρχική Μεραρχία ("Bewährungstruppe 999", "Strafdivision 999" -συχνά αναφέρεται ως τάγμα, "Strafbataillon 999") της Βέρμαχτ.
Μια Υπέροχη Ζωή

Η ταινία Μια Υπέροχη Ζωή (Αγγλ. It's a Wonderful Life) είναι χριστουγεννιάτικο δράμα παραγωγής 1946, σε σκηνοθεσία Φρανκ Κάπρα. Η ταινία αποτελεί κινηματογραφική προσαρμογή του μυθιστορήματος του Φίλιπ βαν Ντόρεν Στερν με τίτλο "The Greatest Gift" το οποίο γράφτηκε το 1939 και δημοσιεύτηκε από το συγγραφέα το 1945. Πρόκειται για μια από τις πιο αγαπημένες ταινίες του αμερικανικού κινηματογράφου, η οποία προβάλλεται συνήθως κατά τη διάρκεια των διακοπών των Χριστουγέννων..

Πρωταγωνιστής της ταινίας είναι ο Τζέιμς Στιούαρτ στο ρόλο του Τζορτζ Μπέιλι, ενός άνδρα που απαρνήθηκε τα όνειρά του προκειμένου να βοηθήσει τους άλλους. Ο Στιούαρτ πλαισιώνεται από τους Ντόνα Ριντ στο ρόλο της συζύγου του Μαίρη, Χένρι Τράβερς στο ρόλο του Κλάρενς, του φύλακα άγγελου του Τζόρτζ Μπέιλι και Λάιονελ Μπάριμορ στο ρόλο του σπαγκοραμμένου κι εκμεταλλευτή Χένρι Πόττερ που φέρνει τον Τζορτζ σε αδιέξοδο.

Παρά το γεγονός ότι η ταινία θεωρήθηκε εμπορική αποτυχία κατά την πρώτη της προβολή το 1946, λόγω του υψηλού κόστους παραγωγής της και του σκληρού ανταγωνισμού, με την πάροδο των χρόνων η αξία της έλαβε αναγνώριση και πλέον θεωρείται μια από τις καλύτερες όλων των εποχών, καθώς και μια από τις κλασικότερες χριστουγεννιάτικες εορταστικές ταινίες.. Οι εισπράξεις της μαζί με τις επαναπροβολές έχουν φτάσει τα 6.3 εκατομμύρια δολάρια, διπλασιάζοντας το κόστος της παραγωγής της, ενώ τη χρονιά της προβολής της η ταινία είχε καταφέρει απλά να επιστρέψει στην εταιρία R.K.O. τα έξοδα του αρχικού προϋπολογισμού. Όπως έγραψε ο Μαρκ Έλιοτ στη βιογραφία του 2006, με θέμα ζωή του Τζέιμς Στιούαρτ: "Παρά το γεγονός ότι η ταινία δεν ήταν αποτυχημένη στο Box-Office, δεν απέφερε τα κέρδη που όλοι περίμεναν, γι' αυτό το λόγο θεωρήθηκε εμπορική αποτυχία που επιβεβαίωσε στις μεγάλες εταιρίες της εποχής, ότι ο Φρανκ Κάπρα δεν ήταν πλέον σε θέση να προσελκύσει το κοινό με τις ταινίες του, που η θεματολογία τους περνούσε πάντα σημαντικά ανθρωπιστικά μηνύματα".

Η ταινία προτάθηκε για 5 βραβεία Όσκαρ, μεταξύ των οποίων και για Όσκαρ Καλύτερης Ταινίας και το Αμερικανικό Ινστιτούτο Κινηματογράφου την κατέταξε στην 11η θέση στη λίστα με τις 100 καλύτερες ταινίες όλων των εποχών . Έλαβε επίσης την πρώτη θέση στη λίστα του Αμερικανικού Ινστιτούτου, ως η ταινία με τη μεγαλύτερη επιρροή. Το 1990 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Δίων ο Χρυσόστομος

thumb|right|300px|Ρητορικοί λόγοι (Οrationes) του Δίωνος.

Ο Δίων ο Χρυσόστομος (40 - 120) ήταν αρχαίος Έλληνας ρήτορας, συγγραφέας και φιλόσοφος του 1ου αιώνα. Διακρινόταν για την ευγλωττία του στην οποία όφειλε και την προσωνυμία «Χρυσόστομος».
Πουσκάρ

Η Πουσκάρ (Χίντι:पुष्कर) είναι μια πόλη 14.789 κατοίκων στην περιοχή του Ατζμέρ στο κρατίδιο του Ρατζαστάν στην Ινδία. Η πόλη έχει μια λίμνη η οποία θεωρείται ιερή για του ινδουιστές. Η πόλη αποτελεί ένα αρχαίο θρησκευτικό κέντρο και ο κάθε Ινδουϊστής θα πρέπει να την επισκεφτεί τουλάχιστον μια φορά στην ζωή του. Η πόλη είχε γίνει πόλος έλξης χίπηδων την δεκαετία του 1970 . Σήμερα πολλοί δυτικοί τουρίστες επιλέγουν την πόλη για να μείνουν για μήνες, ιδιαίτερα τους χειμερινούς μήνες. Η πόλη είναι πολύ συντηρητική και αυστηρή στα ινδουιστικά έθιμα και απαγορεύεται αυστηρώς η κατανάλωση αλκοόλ και η κρεοφαγία ή η κατανάλωση αυγών σε δημόσια θέα .
Κλιματική ταξινόμηση Κέππεν

Η Κλιματική ταξινόμηση Κέππεν ("Köppen climate classification") είναι ένα από τα πιό διαδεδομένα συστήματα κατηγοριοποίησης των κλιμάτων. Δημοσιεύτηκε αρχικά από τον, Ρωσογερμανικής καταγωγής, κλιματολόγο, Βλαντίμιρ Κέππεν (Wladimir Köppen) το 1884 και τροποποιήθηκε αργότερα από τον ίδιο το 1918 και το 1936. Μεταγενέστερα, ο Γερμανός κλιματολόγος Ρούντολφ Γκάιγκερ (Rudolf Geiger) συνεργάστηκε με τον Κέππεν σε τροποποιήσεις του συστήματος ταξινόμησης, το οποίο ως εκ τούτου μερικές φορές αναφέρεται ως Κλιματική ταξινόμηση Κέππεν-Γκάιγκερ ("Köppen-Geiger"). Το σύστημα βασίζεται στην άποψη ότι η βλάστηση ενός τόπου καθορίζει και την κλιματική του ταξινόμηση. Για την ταξινόμηση ενός κλίματος σε κάποια κατηγορία χρησιμοποιούνται βασικά, οι μέσες ετήσιες και μηνιαίες θερμοκρασίες και βροχοπτώσεις, όπως και η εποχιακή κατανομή του υετού.

Σύμφωνα με την ταξινόμηση Κέππεν, τα κλίματα κατανέμονται σε πέντε βασικές κατηγορίες και η κάθε ομάδα έχει διάφορους τύπους και υποκατηγορίες. Κάθε συγκεκριμένος τύπος κλίματος συμβολίζεται με 2 έως 4 γράμματα του Λατινικού αλφάβητου.
Inglewood - Live in California

Inglewood - Live in California είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple. Ο δίσκος είναι αρχειακή έκδοση από την εταιρεία του συγκροτήματος, "Purple Records" και αποτελεί το μοναδικό ζωντανό ντοκουμέντο της πρώτης γραμμής μελών των Deep Purple.
Τσετσίλια Μπάρτολι

Η Τσετσίλια Μπάρτολι ("Cecilia Bartoli", 4 Ιουνίου 1966) είναι Ιταλίδα λυρική μεσόφωνος ερμηνεύτρια όπερας και ρεσιτάλ. Είναι περισσότερο γνωστή για τις ερμηνείες έργων με μουσική του Μότσαρτ και Ροσσίνι και το ρεπερτόριό της περιλαμβάνει έργα πολλών συνθετών μπαρόκ και κλασικής μουσικής. Θεωρείται λυρική υψίφωνος μέτσο-σοπράνο με μια ασυνήθιστη χροιά. Είναι μία από τις δημοφιλέστερες και εμπορικότερες σύγχρονες τραγουδίστριες της όπερας.
Ξεχασμένοι από την Κοινωνία

Η ταινία Ξεχασμένοι από την Κοινωνία (ισπ. Los Olvidados) γνωστό κι ως Λος Ολβιδάδος είναι δράμα μεξικανικής παραγωγής του 1950, σε σκηνοθεσία Λουίς Μπουνιουέλ. 

Μετά την επιτυχία της ταινίας της ταινίας του 1949 "El Gran Calavera", ο παραγωγός της ταινίας, Όσκαρ Ντανσαΐγερς, επέτρεψε στον Μπουνιουέλ να σκηνοθετήσει την επόμενή του ταινία, για την οποία είχε ήδη έτοιμο το σενάριο με τίτλο "¡Mi huerfanito jefe!" και πραγματευόταν τη ζωή ενός παιδιού που πουλάει εισιτήρια. Ο Ντανσαΐγερς είχε στο μυαλό του όμως μια ταινία που να πραγματεύεται με ρεαλιστικό τρόπο τη φτώχια των παιδιών της πόλης του Μεξικού. Μετά από έρευνα ο Χεσούς Καμάτσο και ο Μπουνιουέλ δημιούργησαν ένα σενάριο που ικανοποίησε τον παραγωγό. Ο Μπουνιουέλ σκηνοθέτησε την ταινία με ρεαλιστικό ύφος, χωρίς όμως να αποποιηθεί τα στοιχεία του ύπερρεαλισμού που χαρακτηρίζουν το συνολικό του έργο. Ο σκηνοθέτης βραβεύτηκε στο Φεστιβάλ των Καννών του 1951 για τη σκηνοθεσία της ταινίας.
Ντερόν Ουίλιαμς

O Ντερόν Ουίλιαμς (πλήρες όνομα: Ντερόν Μάικλ Ουίλιαμς, "Deron Michael Williams", 26 Ιουνίου 1984) είναι Αμερικανός καλαθοσφαιριστής, ο οποίος αγωνίζεται στους Ντάλας Μάβερικς, στο πρωτάθλημα του NBA.
Ντανιέλα Αλβαράδο

Η Ντανιέλα Αλβαράδο (ισπανικά: "Daniela Alvarado") είναι Βενεζουελανή ηθοποιός, γεννημένη στις 23 Οκτωβρίου 1981, στο Καράκας, Βενεζουέλα
Ντόνα Ριντ

Η Ντόνα Ριντ (αγγλ.: "Donna Reed", 27 Ιανουαρίου 1921 - 14 Ιανουαρίου 1986) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Β' Γυναικείου Ρόλου για την ταινία του 1953 "Όσο υπάρχουν άνθρωποι (From Here to Eternity)". Είναι επίσης γνωστή για το ρόλο της Γκλάντις Χόλγουορντ στην ταινία του 1945 "Το Πορτραίτο του Ντόριαν Γκρέι (The Picture of Dorian Gray)", κινηματογραφική μεταφορά του ομώνυμου μυθιστορήματος του Όσκαρ Ουάιλντ και για το ρόλο της Μαίρη Μπέιλι στη χριστουγεννιάτικη δραματική ταινία του Φρανκ Κάπρα του 1946 "Μια Υπέροχη Ζωή (It's a Wonderful Life)". Εμφανίστηκε επίσης με επιτυχία στην τηλεόραση, όπου εμφανίστηκε στο "The Donna Reed Show" στο ρόλο της Ντόνα Στόουν μιας Αμερικανίδας μικρομεσαίας μητέρας. Η σειρά προβλήθηκε για 8 χρόνια (από το 1958 εώς και το 1966) και χάρισε στην Ριντ τη Χρυσή Σφαίρα Καλύτερης Ηθοποιού για την τηλεόραση. Στα τελευταία της χρόνια εμφανίστηκε επίσης στο ρόλο της Μις Έλλι Γιούινγκ, αντικαθιστώντας την Μπάρμπαρα Μπελ Γκέντες στην τηλεοπτική σειρά "Ντάλας (Dallas)".
Στιβ Νας

O Στιβ Νας (πλήρες όνομα: Στίβεν Τζον Νας, "Stephen John Nash", γεννήθηκε 7 Φεβρουαρίου 1974) είναι Καναδός πρώην καλαθοσφαιριστής και δύο φορές MVP της κανονικής περιόδου στο πρωτάθλημα του NBA. Ήταν ένας από τους καλύτερους παίκτες της δεκαετίας του 2010. Αγωνίστηκε ως πόιντ γκαρντ και θεωρείται από τους καλύτερους στη θέση του όλων των εποχών. 

Γεννήθηκε στο Γιοχάνεσμπουργκ της Νότιας Αφρικής στις 7 Φεβρουαρίου του 1974. Έχει ύψος 1,90 μέτρα και βάρος 88 κιλά. Επιλέχτηκε στην 15η θέση του ΝΒΑ Ντραφτ το 1996 από τους Φοίνιξ Σανς.

Με μέσο ύψος για τη θέση που αγωνίζεται, ο Στιβ Νας ήταν εξαιρετικός πλέι μέικερ, διακρινόμενος κυρίως στον επιθετικό τομέα και στη γνώση των βασικών του αθλήματος. Οι ικανότητές του στην πάσα, στο περιφερειακό σουτ, στην ντρίπλα και στις βολές θεωρούνται υποδειγματικές. Ελάχιστοι παίκτες στην ιστορία του NBA διέθεταν σε συγκρίσιμο βαθμό όλες αυτές τις ικανότητες. Αμυντικά δεν διακρινόταν ιδιαίτερα, καθώς δεν είχε κατάλληλη σωματοδομή, ωστόσο με την ταχύτητά του ήταν τουλάχιστον επαρκής.
Εδουάρδο Καπετίγιο

Ο Εδουάρδο Καπετίγιο ("Eduardo Capetillo Vázquez", 13 Απριλίου 1970) είναι Μεξικανός ηθοποιός και τραγουδιστής. Γεννήθηκε στις 13 Απριλίου 1970 στην Πόλη του Μεξικού, Μεξικό.
Έδγαρ Ραμίρες

Ο Έδγαρ Ραμίρες ("Édgar Ramírez") ισπανική : [ˈeðɣar raˈmiɾes] είναι βενεζουελανός ηθοποιός, γεννημένος στις 25 Μαρτίου 1977, στο Σαν Κριστόμπαλ, Βενεζουέλα.
Κλάουδια Μορένο

Η Κλάουδια Μορένο ("Claudia Moreno") ισπανική : [ˈklauðja moˈɾeno], γεννημένη στις 8 Νοεμβρίου 1977, στο Καράκας, Βενεζουέλα, είναι Βενεζουελανή κάτοχος τίτλου διαγωνισμού ομορφιάς. Ήταν η επίσημη αντιπρόσωπος της Βενεζουέλας στα καλλιστεία Μις Υφήλιος 2000, που πραγματοποιήθηκε στη Λευκωσία της Κύπρου στις 12 Μαΐου 2000. Κέρδισε τον τίτλο ως δεύτερη στον κόσμο. Είναι επίσης ηθοποιός και μοντέλο.
Γουιλφρίδο Βάργας

Ο Γουιλφρίδο Βάργας ("Wilfrido Vargas") ισπανική : [wilˈfɾiðo ˈβaɾɣas], είναι δομινικανός τραγουδιστής, γεννημένος στις 24 Απριλίου 1949 στην Αλταμίρα, Πουέρτο Πλάτα, Δομινικανή Δημοκρατία.

Είναι ένας τρομπετίστας και τραγουδιστής.
Χουάν Λουίς Γκέρρα

Ο Χουάν Λουίς Γκέρρα ("Juan Luis Guerra", 7 Ιουνίου 1957) είναι Δομινικανός τραγουδιστής.

Γεννήθηκε στις 7 Ιουνίου 1957 στο Σάντο Ντομίγκο, Δομινικανή Δημοκρατία.
Άνχελα Καρράσκο

Η Άνχελα Καρράσκο (ισπανικά: "Ángela Carrasco") είναι δομινικανή τραγουδίστρια, γεννημένη στις 23 Ιανουαρίου 1950, στο Μανσανίγιο, Μόντε Κρίστι, Δομινικανή Δημοκρατία. Η Καρράσκο ηταν μια από μια ομάδα των λατιναμερικανικών ντιβών της δεκαετίας του 1970. Η ομάδα αυτή περιλαμβάνονται επίσης η Σουσάνα Χιμένες, η Τσαριτίν (Charytín), η Ίρις Τσακόν, η Γιολαντίτα Μόνχε, η Εδνίτα Νασάριο και η Ροθίο Ντούρκαλ.

Μετακόμισε στην Ισπανία από την εγγενή χώρα της. Στην Ισπανία απόλαυσε την επιτυχία. Θριάμβευσε με τραγούδια όπως ""Cariño Mio" ("Αγάπη Μου") και "Quererte a Ti" (σ'αγαπώ). "Quererte a Ti" ιδίως έδωσε μεγάλη έκθεση της σε όλη τη Λατινική Αμερική, στις Ηνωμένες Πολιτείες και την Ευρώπη. Το Σινγκλ της "Boca Rosa" έφθασε στην κορυφή στο Billboard Hot Latin Tracks chart στα τέλη του 1988 και το σινγκλ "Lo quiero a morir" έγινε επίσης επιτυχία.
Ρικάρδο Μοντανέρ

Ο Ρικάρδο Μοντανέρ ("Héctor Eduardo Reglero Montaner", 8 Σεπτεμβρίου 1957) είναι τραγουδιστής, με καταγωγή από την Αργεντινή και τη Βενεζουέλα.

Γεννήθηκε στις 8 Σεπτεμβρίου 1957 στο Μπουένος Άιρες, Αργεντινή. Έχει πουλήσει πάνω από 22 εκατομμύρια δίσκους παγκοσμίως.
Αντρέ Ιγκουοντάλα

O Αντρέ Ιγκουοντάλα ("Andre Tyler Iguodala ", 28 Ιανουαρίου 1984) είναι Αμερικανός επαγγελματίας καλαθοσφαιριστής που αγωνίζεται στους Μαϊάμι Χίτ, στο πρωτάθλημα του NBA. Έχει ύψος 1,98 μέτρα και βάρος 94 κιλά.
Μιχάλης Σάλλας

Ο Μιχάλης Σάλλας (γεν. το 1950) είναι Έλληνας επιχειρηματίας, μάνατζερ, τραπεζίτης και ακαδημαϊκός. Ήταν Πρόεδρος του Διοικητικού Συμβουλίου του Ομίλου Τράπεζας Πειραιώς από το 1991, μέχρι το 2016. Ο Όμιλος είναι η μητρική εταιρεία ενός μεγάλου χρηματοοικονομικού οργανισμού, με σημαντικές θυγατρικές εταιρείες στην Ελλάδα και πολλές θυγατρικές τράπεζες στο εξωτερικό: στο Λονδίνο, τη Φρανκφούρτη, την Κύπρο, τη Ρουμανία, τη Βουλγαρία, τη Σερβία, την Αλβανία και την Ουκρανία. Ο Σάλλας συγκαταλέγεται στους ισχυρότερους παράγοντες της ελληνικής οικονομίας.
Ολερόν

Το Ολερόν (γαλ. "Île d'Oléron") είναι το δεύτερο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική. Έχει έκταση 174 τ. χλμ. και 21.242 κατοίκους (2007).

Το Ολερόν βρίσκεται στον Ατλαντικό ωκεανό και συγκεκριμένα στον Βισκαϊκό κόλπο. Μεγαλύτερη πόλη του νησιού είναι το Saint-Pierre-d'Oléron με 6.377 κατοίκους (2008). Από το 1966, το νησί συνδέεται με την ηπειρωτική χώρα με μία γέφυρα. Με μήκος 2.862 μέτρα, ήταν η μεγαλύτερη γέφυρα στη Γαλλία την εποχή που κατασκευάστηκε.

right|thumb|300px|Η γέφυρα που συνδέει το νησί Ολερόν με την ηπειρωτική Γαλλία. Στο βάθος η Γαλλία.
Σίντνεϊ Πουατιέ

Ο Σερ Σίντνεϊ Πουατιέ (αγγλικά: "Sidney Poitier", 20 Φεβρουαρίου 1927) είναι Αμερικανός ηθοποιός του κινηματογράφου, βραβευμένος με Όσκαρ Α' Ανδρικού Ρόλουγια την ταινία του 1963 "Κάτω από το Βλέμμα του Θεού (Lillies of the Field)". Ήταν ο πρώτος Αφροαμερικανός ηθοποιός που έλαβε αυτή την τιμή (24 χρόνια μετά τη νίκη της Χάτι ΜακΝτάνιελ που είχε βραβευτεί με Όσκαρ Β' Γυναικείου Ρόλου το 1939). Ο Πουατιέ είναι επίσης σκηνοθέτης, συγγραφέας και διπλωμάτης. Η επιτυχία του ηθοποιού συνεχίστηκε κατά τη δεκαετία του '60 και το 1967 είχε τρεις επιτυχημένες ταινίες στο Αμερικανικό Box-Office: "Ιστορία ενός Εγκλήματος (In the Heat of the Night)", "Μάντεψε ποιος θα 'ρθει το βράδυ (Guess Who's Coming to Dinner)" και "Στον Κύριο μας με Αγάπη (To Sir, with Love)", οι οποίες πραγματεύονταν το θέμα του ρατσισμού. Ο ηθοποιός είναι επίσης γνωστός για τη συμμετοχή του στις ταινίες: "Η Ζούγκλα του Μαυροπίνακα (Blackboard Jungle, 1955)", "Έσπασα τα Δεσμά μου (Edge of the City, 1957)", "Όταν σπάσαμε τις αλυσίδες (The Defiant Ones, 1958)", "Ένα Σταφύλι στον Ήλιο (A Raisin in the Sun, 1960)" και "Τυφλός Άγγελος (A Patch of Blue)". Το 1972 έκανε το σκηνοθετικό του ντεμπούτο με την ταινία "Οι Δυο Συνένοχοι (Buck and the Preacher)". Το Αμερικανικό Ινστιτούτο Κινηματογράφου τον έχει κατατάξει στην 22η θέση στη λίστα με τους 25 μεγαλύτερους σταρ όλων των εποχών. 

Το 2002 ο ηθοποιός βραβεύτηκε με Τιμητικό Όσκαρ από την Αμερικανική Ακαδημία Κινηματογραφικών Τεχνών και Επιστημών, για τα επιτεύγματά του ως καλλιτέχνης, αλλά κι ως άνθρωπος και το 2009 τιμήθηκε με το "Προεδρικό Μετάλλιο της Ελευθερίας" από τον πρόεδρο των Η.Π.Α. Μπαράκ Ομπάμα. Από το 1997 είναι πρέσβης για λογαριασμό του νησιών Μπαχάμες (απ' όπου κατάγεται και έζησε τα παιδικά του χρόνια), από τις οποίες κατάγεται στην Ιαπωνία.
Up in Smoke Tour

Up in Smoke Tour ονομάζεται η West Coast hip hop περιοδεία του 2000, με βασικούς τραγουδιστές τους Dr. Dre και Snoop Dogg και με τη συμμετοχή των καλλιτεχνών Ice Cube, Eminem, Proof, Nate Dogg, Kurupt, D12, MC Ren, Westside Connection, Mel-Man, Tha Eastsidaz, Doggy's Angels, Devin The Dude, Warren G, TQ, Truth Hurts και Xzibit.
Τζέισον Ρόμπαρντς

Ο Τζέισον Ρόμπαρντς ("Jason Nelson Robards, Jr.", 26 Ιουλίου 1922 - 26 Δεκεμβρίου 2000) ήταν Αμερικανός ηθοποιός του θεάτρου και του κινηματογράφου βραβευμένος με δύο Όσκαρ Β' Ανδρικού Ρόλου για τις ταινίες "Όλοι οι Άνθρωποι του Προέδρου (All the Presidents Men, 1976)" και "Τζούλια (Julia, 1977)". Ο Ρόμπαρντς ήταν επίσης κάτοχος ενός Βραβείου Τόνυ και ενός Βραβείου Έμμυ. Ο ηθοποιός έγινε γνωστός για τις ερμηνείες του σε έργα του Ευγένιου Ο'Νηλ τόσο στο θέατρο όσο και στη μεγάλη οθόνη. Είναι γνωστός για τη συμμετοχή του στις ταινίες "Μακρύ ταξίδι μέσα στη νύχτα (Long Day's Journey into the Night, 1962)", "Κάποτε στη Δύση (C'era una volta il West, 1968)", "Γύπες Πάνω από την Έρημο] (The Ballad of Cable Hogue, 1970)", "Τόρα! Τόρα! Τόρα! (Tora! Tora! Tora!, 1970)", "Όλοι οι Άνθρωποι του Προέδρου (All the Presidents Men, 1976)", "Τζούλια (Julia, 1977)", "Μέλβιν και Χάουαρντ (Melvin and Howard, 1980)", "Φιλαδέλφεια (Philadelphia, 1993)" και "Μανόλια (Magnolia, 1999)".
Θεών εκκλησία

Η Θεών εκκλησία στα λατ. ("Deorum concilium"= Θεών συμβούλιο) είναι συναφές έργο προς τα Ζευς ο ελεγχόμενος και Ζευς ο τραγωδός του Λουκιανού που ο διάλογός του εκτυλίσσεται κατά τη διάρκεια της συνέλευσης των θεών στον Όλυμπο, οι οποίοι καλούνται να αντιμετωπίσουν το πρόβλημα της εισόδου αλλοδαπών θεών και ημιθέων στο Πάνθεον της κλασικής εποχής.
Μάνος Χαριτάτος

Ο Μάνος Χαριτάτος (13 Ιουλίου 1944 – 27 Δεκεμβρίου 2012) ήταν Έλληνας συλλέκτης και συγγραφέας, ένας εκ των δύο ιδρυτών του Εθνικού Λογοτεχνικού και Ιστορικού Αρχείου.
Εσπόρτε Κλούμπε Βιτόρια

Η Εσπόρτε Κλούμπε Βιτόρια (πορτογαλικά: "Esporte Clube Vitória") είναι βραζιλιάνικη ποδοσφαιρική ομάδα από το Σαλβαδόρ της πολιτείας Μπαΐα. Η ομάδα ιδρύθηκε στις 13 Μαΐου 1899. 

Η Βιτόρια δίνει τους εντός έδρας αγώνες της στο ιδιόκτητο στάδιο, Manoel Barradas, χωρητικότητας 35.632 θεατών. Η στολή της ομάδας είναι κόκκινες και μαύρες ριγές (οριζόντια) φανέλες, μαύρα παντελονάκια και μαύρες κάλτσες. Οι ρίγες έχουν αλλάξει κατά τη διάρκεια των ετών: κάποτε ήταν οριζόντιες, κάποτε κάθετες, κάποτε πλατιές και κάποτε στενές.

Οι ακαδημίες της ομάδας είναι από τις πιο πετυχημένες στον κόσμο. Την περίοδο 1995-2000 κέρδισαν τουλάχιστον 21 παγκόσμιους τίτλους. Μερικοί πιο σύγχρονοι σημαντικοί ποδοσφαιριστές που ξεκίνησαν την καριέρα τους από τις ομάδες νέων της Βιτόρια είναι οι Bebeto, Vampeta, Dida, Jenílson Ângelo de Souza, Χουλκ, Νταβίντ Λουίζ, Ντούντου Σεαρένσε, Marcelo Moreno και άλλοι.

Η ομάδα έχει μια μακροχρόνια αντιπαλότητα με την Εσπόρτι Κλούμπι Μπαΐα, η οποία προέρχεται από την ίδια πολιτεία. Η αντιπαλότητα των δύο ομάδων είναι από τις πιο έντονες στη χώρα. Τα μεταξύ τους παιχνίδια είναι γνωστά σαν Ba–Vi ("Ba" για "Bahia" και "Vi" για "Vitória").
Ο Νευρικός Εραστής

Η ταινία Ο Νευρικός Εραστής (αγγλ. Annie Hall) είναι αισθηματική κωμωδία παραγωγής 1977, σε σκηνοθεσία Γούντι Άλεν. Ο Άλεν έγραψε το σενάριο της ταινίας σε συνεργασία με τον Μάρσαλ Μπρίκμαν. Ο σκηνοθέτης εμφανίζεται στην ταινία στο ρόλο του Άλβι Σίνγκερ, ενός ηθοποιού που προσπαθεί να καταλάβει το λόγο για τον οποίο απέτυχε η σχέση του με την Άννι Χολ, την οποία υποδύεται η Ντάιαν Κίτον. Η ταινία σηματοδότησε στροφή στην καριέρα του σκηνοθέτη, ο οποίος εγκατέλειψε τη φαρσοκωμωδία και διύσδεισε σε σοβαρότερα θέματα, αγγίζοντας την ωριμότητα ως καλλιτέχνης. Ο ίδιος δήλωσε ότι είχε το κουράγιο να σταματήσει να παριστάνει τον κλόουν για να αποσπάσει το γέλιο από το κοινό και να αφήσει την ασφάλεια της φαρσοκωμωδίας, σκεπτόμενος ότι κανείς μπορεί να μιλήσει μέσα από τις ταινίες για σοβαρά θέματα και να είναι παράλληλα αστείος. 

Η παραγωγή της ταινίας έγινε από τον επι σειρά χρόνων αντζέτη του Άλεν, Τσαρλς Τζόφι κι έλαβε την εύνοια των κριτικών. Η ταινία βραβεύτηκε με Όσκαρ Καλύτερης Ταινίας κι έλαβε άλλα τρία βραβεία (Όσκαρ σεναρίου, Α' γυναικείου ρόλου και σκηνοθεσίας). Ήταν από το 1963 με τη νίκη της ταινίας "Τομ Τζόουνς (Tom Jones)" που το βραβείο είχε να δοθεί σε κωμωδία. Η ταινία έκανε εισπράξεις της τάξεως των 38 εκατομμυρίων δολαρίων
, ενώ το 1998 έλαβε την 31η θέση στη λίστα με τις 100 καλύτερες ταινίες όλων των εποχών που θεσπίστηκε από το Αμερικανικό Ινστιτούτο Κινηματογράφου, καθώς και την 4η θέση στη λίστα με τις 100 καλύτερες κωμωδίες όλων των εποχών.. Ο κριτικός κινηματογράφου Ρόμπερτ Έμπερτ χαρακτήρισε την ταινία ως την αγαπημένη ταινία του Άλεν για τους περισσότερους. Το 1992 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Ασημάκης Πανσέληνος

Ο Ασημάκης Πανσέληνος (1903 - 1 Σεπτεμβρίου 1984) ήταν Έλληνας λογοτέχνης, δοκιμιογράφος, πεζογράφος, ποιητής, κριτικός, δημοσιογράφος και πολιτικός. Αποτέλεσε έναν από τους εκπροσώπους και τους κορυφαίους διανοητές της γενιάς του ’30.
The Slim Shady EP

Το The Slim Shady EP είναι το ντεμπούτο extended play του Αμερικανού ράπερ Eminem, που κυκλοφόρησε το 1997 μέσω της βασισμένης στο Ντιτρόιτ δισκογραφικής εταιρείας, Web Entertainment.
Γκρουά

right|thumb|305px|Τοπογραφικός χάρτης του Γκρουά.
Το Γκρουά (γαλ. "Groix") είναι το όγδοο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική, το Ολερόν, το Μπελ Ιλ αν Μερ, το Ιλ ντε Ρε, το Nουαρμουτιέ, το Ιλ ντ Ιέ και το Ουεσάν. Έχει έκταση 14,82 τετραγωνικά χιλιόμετρα και 2.287 κατοίκους (2009).
2340 Χαθώρ

Η Χαθώρ (Hathor) είναι ένας μικρός αστεροειδής Ατών, που περνά από τις τροχιές της Γης και της Αφροδίτης και έχει απόλυτο μέγεθος (όπως ορίζεται για το Ηλιακό Σύστημα) 19,2. Ανακαλύφθηκε το 1976 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από την Άθωρ, όπως και ο πολύ μεγαλύτερος αστεροειδής της Κύριας Ζώνης 161 Άθωρ, με τον οποίο δεν πρέπει να συγχέεται. Η ονομασία για την 2340 Χαθώρ προτάθηκε από την Έλινορ Χέλιν, η οποία την ανακάλυψε ανεξάρτητα και πραγματοποίησε κρίσιμες παρατηρήσεις για τον καθορισμό της τροχιάς της το 1981.

Κατά τον 21ο αιώνα σημειώθηκαν ή θα σημειωθούν συνολικά 17 προσεγγίσεις της Χαθώρ στη Γη σε αποστάσεις μικρότερες των 30 εκατομμυρίων χιλιομέτρων.
Live at the Olympia '96

Live at the Olympia '96 είναι ο τίτλος του διπλού, ζωντανά ηχογραφημένου άλμπουμ του χαρντ ροκ συγκροτήματος Deep Purple. Ο εν λόγω δίσκος, ηχογραφήθηκε στις 17 Ιουνίου του 1996, στο "Olympia" του Παρισιού και κυκλοφόρησε ένα χρόνο αργότερα, στις 9 Ιουνίου του 1997 από την εταιρεία "ΕΜΙ" στην Ευρώπη και από την "Τeichiku" στην Ιαπωνία, ενώ δεν εκδόθηκε ποτέ στις Ηνωμένες Πολιτείες.

Το "Live at the Olympia '96" ηχογραφήθηκε από την έβδομη σειρά μελών του συγκροτήματος και έλαβε θετικές κριτικές, με το "Allmusic" να το βαθμολογεί με 4 στα 5 αστέρια. Η ηχογράφηση έγινε στα πλαίσια της περιοδείας για την προώθηση του δίσκου ""Purpendicular", πρώτου δίσκου των Deep Purple με τον κιθαρίστα Στηβ Μορς στη σύνθεση τους. Στις αρχικές κόπιες του άλμπουμ, ήταν κολλημένο ένα αυτοκόλλητο το οποίο είχε την επιγραφή "Official Bootleg"".
Ευαίων ο Αθηναίος

Ο Ευαίων ο Αθηναίος ήταν γιος του τραγικού ποιητή Αισχύλου. Στο Λεξικό της Σούδας αναφέρεται ότι ο Αισχύλος "«έσχε δε και υιούς τραγικούς δύο, Ευφορίωνα και Ευαίωνα»". Ο Ευαίων αναφέρεται και με τα ονόματα-παραλλαγές Ευβίων, Ευθίων και Βίων. Η διαφορά οφείλεται στην προφορά του "υ", το οποίο έτεινε από τότε να προφέρεται ως "β". Σε επιγραφή αγγείου που χρονολογείται μεταξύ των ετών 500 και 450 π.Χ. αναγράφεται η φράση ΕΥΑΙΩΝΚΑΛΟΣ, η οποία αποδεικνύει ότι ο Ευαίων ήταν ωραίος κατά τη νεότητά του.
Μιχαήλ Λαχανοδράκων

Ο Μιχαήλ Λαχανοδράκων ήταν στρατηγός της Βυζαντινής Αυτοκρατορίας, ο οποίος ορίσθηκε από το 778 μ.Χ. αρχιστράτηγος των στρατευμάτων της Μικράς Ασίας. Το ίδιο εκείνο έτος κινήθηκε εναντίον των Αράβων και εισέβαλε στην Κομμαγηνή, από όπου επέστρεψε θριαμβευτής. Τον επόμενο χρόνο αραβικά στρατεύματα στάλθηκαν εναντίον των βυζαντινών εδαφών με διαταγή του χαλίφη Μαχαδή, και έφθασαν μέχρι το Δορύλαιο, το οποίο πολιόρκησαν. Ο Λαχανοδράκων με επιτυχημένες ενέργειες κατόρθωσε να αναγκάσει τους Άραβες να εγκαταλείψουν την πολιορκία μέσα σε 17 ημέρες. Το 780 για μία ακόμα φορά αραβικά στρατεύματα με αρχηγούς τους Αρούν και Οσμάν, γιους του χαλίφη, ηττήθηκαν από τον Μιχαήλ Λαχανοδράκοντα, ο οποίος ύστερα από νέα νίκη του το 782 εξανάγκασε την αραβική πλευρά να συνάψει ειρήνη με τους Βυζαντινούς.

Ο Μιχαήλ Λαχανοδράκων σκοτώθηκε το 792 μ.Χ. πολεμώντας εναντίον των Βουλγάρων.
Ότογιολ 1

thumb|220px|Το σήμα του αυτοκινητοδρόμου 1
thumb|Ο χάρτης του αυτοκινητοδρόμου 1
Η Ότογιολ 1 ή Αυτοκινητόδρομος 1 στα ελληνικά είναι ένας αυτοκινητόδρομος στην Κωνσταντινούπολη. Λειτουργεί ως εσωτερική περιφερειακή της πόλης. Ξεκινάει από την Κωνσταντινούπολη και καταλήγει στη Γέφυρα του Βοσπόρου.
Ότογιολ 2

thumb|220px|Το σήμα του αυτοκινητοδρόμου 2
thumb|Ο χάρτης του αυτοκινητοδρόμου 2
Ο Ότογιολ 2 ή Αυτοκινητόδρομος 2 στα ελληνικά είναι ένας αυτοκινητόδρομος στη Κωνσταντινούπολη. Λειτουργεί ως εξωτερική περιφερειακή της πόλης. Έχει μήκος 37 χιλίομετρα και έχει 8 λωρίδες (4 ανα κατεύθυνση). Ξεκινάει από την Κωνσταντινούπολη και καταλήγει στη Γέφυρα Φατίχ Σουλτάν.
Ότογιολ 3

thumb|220px|Το σήμα του αυτοκινητοδρόμου 3
thumb|Ο χάρτης του αυτοκινητοδρόμου 3
Ο Ότογιολ 3 ή Αυτοκινητόδρομος 3 στα ελληνικά ή Αυτοκινητόδρομος Ευρώπης είναι ένας αυτοκινητόδρομος στην ευρωπαϊκή Τουρκία. Ξεκινάει από την Αδριανούπολη και καταλήγει στην Κωνσταντινούπολη, συνδέοντας τους δύο περιφερειακούς της πόλης. Έχει μήκος 229 χιλίομετρα, ενώ στο μεγάλυτερο μήκος του διαθέτει 6 λωρίδες κυκλοφορίας (3 ανα κατεύθυνση), εκτός σε μερικά σημεία όπου έχει 4 λωρίδες (2 ανα κατεύθυνση). Επίσης είναι μέρος της Ευρωπαϊκής Οδού 80
Άλμποργκ ΜΚ

thumb|150px|Αρχικό σήμα
thumb|150px|Παλαιότερο σήμα
Η Άλμποργκ ΜΚ (δανικά: "Aalborg Boldspilklub", ή "AaB") είναι επαγγελματικός ποδοσφαιρικός σύλλογος της Δανίας με έδρα το Άλμποργκ. Δημιουργήθηκε το 1902 ως τμήμα του αθλητικού συλλόγου Άλμποργκ Μπόλντσπιλκλουμπ. Έχει κατακτήσει 3 πρωταθλήματα Δανίας (1995,1999,2008) και 2 κύπελλα Δανίας (1966,1970). Είναι η πρώτη δανέζικη ομάδα που πήρε μέρος στο Τσάμπιονς Λιγκ της περιόδου 1995-96. Η Άλμποργκ πήρε μέρος επίσης στο Τσάμπιονς Λιγκ της περιόδου 2008-09 τερματίζοντας 3η στη φάση των ομίλων.
Ότογιολ 4

thumb|220px|Το σήμα του αυτοκινητοδρόμου 4
thumb|Ο χάρτης του αυτοκινητοδρόμου 4
H Ότογιολ 4 ή Αυτοκινητόδρομος 4 είναι ο μεγαλύτερος αυτοκινητόδρομος στην Τουρκία. Συνδέει την Κωνσταντινούπολη με την Άγκυρα. Διασχίζει τον Μαρμαρά, την Ανατολία και την Μαύρη Θάλασσα. Έχει μήκος 407 χιλιόμετρα, ενώ διαθέτει 6 λωρίδες κυκλοφορίας (3 ανά κατεύθυνση). Είναι επίσης τμήμα της Ασιατικής Οδού 1.
Λιαστή ντομάτα

thumb|Λιαστή ντομάτα
Η λιαστή ντομάτα είναι μια τροφή που αποτελείται από ώριμες κανονικές τομάτες ή και από άνυδρες ντομάτες (ξεχωριστή ποικιλία ντοματών που είναι συνηθισμένη σε πολλά νησιά στο Αιγαίο Πέλαγος και μοιάζει με την ιταλική ποικιλία pomodori), που ξεραίνονται κάτω απο τον ήλιο για να εξατμιστεί το νερό που περιέχουν μέσα τους. Τα ντοματάκια χάνουν το 88% του βάρους τους μετά την αποξήρανση, ενώ οι μεγαλύτερες ντομάτες χάνουν το 93%. 

Για να παραχθεί ένα κιλό λιαστής ντομάτας χρειάζονται γύρω στα 14 κιλά φρέσκιας ντομάτας. Οι λιαστές ντομάτες έχουν την ίδια διατροφική αξία με τις φρέσκιες, δηλαδή είναι πλούσιες σε λυκοπένιο, αντιοξειδωτικά και βιταμίνη C. Οι λιαστές ντομάτες υπάρχουν σε μεγάλη ποικιλία από χρώματα, μεγέθη και γεύσεις. Παραδοσιακά σερβίρονται με: ελαιόλαδο, δενδρολίβανο, βασιλικό και σκόρδο.
Αλέξης Πανσέληνος

Ο Αλέξης Πανσέληνος (1943) είναι Έλληνας συγγραφέας.
Σίντνεϊ Λουμέτ

Ο Σίντνεϊ Λουμέτ (αγγλικά: "Sidney Arthur Lumet", 25 Ιουνίου 1924 - 9 Απριλίου 2011) ήταν Αμερικανός σκηνοθέτης, σεναριογράφος και παραγωγός ταινιών που κατά τη διάρκεια της 50χρονης καριέρας του γύρισε περισσότερες από 50 ταινίες. Προτάθηκε 4 φορές για Όσκαρ Σκηνοθεσίας χωρίς όμως να το κερδίσει ποτέ. Γι' αυτό το λόγο η Αμερικανική Ακαδημία Κινηματογραφικών Τεχνών και Επιστημών του παραχώρησε Τιμητικό Όσκαρ το 2005. Σημαντικότερες ταινίες του σκηνοθέτη είναι: "Οι Δώδεκα Ένορκοι (Twelve Angry Men, 1957)", "Ο Φυγάς (ταινία, 1960) (The Fugitive Kind, 1959)", "Μακρύ ταξίδι μέσα στη νύχτα (Long Day's Journey into the Night, 1962)", "Ο Ενεχυροδανειστής (The Pawnbroker, 1964)", "Σέρπικο (Serpico, 1973)", "Έγκλημα στο Οριάν Εξπρές (Murder on the Orient Express, 1974)", "Σκυλίσια μέρα (Dog Day Afternoon, 1975)", "Το Δίκτυο (Network, 1976)", "Η Ετυμηγορία (The Verdict, 1982)" και "Τρέχοντας στο Κενό (Running on Empty, 1988)".
Άρραν

thumb|300px|Χάρτης του Άρραν.

Το Άρραν, (αγγλικά: "Isle of Arran") είναι νησί του Ηνωμένου Βασιλείου και συγκεκριμένα το έβδομο μεγαλύτερο νησί της Σκωτίας και το μεγαλύτερο του Φέρθ οφ Κλάιντ. Επίσης το ενδέκατο μεγαλύτερο του Ηνωμένου Βασιλείου με έκταση 432 τ.χλμ. και 4.629 κατοίκους (2011). Πρωτεύουσα του νησιού είναι το Μπρόντικ με 621 κατοίκους (2001). 
Αν και είναι πολιτισμικά και γεωφυσικά παρόμοιο με τις Εβρίδες, χωρίζεται από αυτές από τη χερσόνησο Κίνταϊρ. Το Άρραν κατοικείται συνεχώς από την πρώιμη Νεολιθική περίοδο και έχουν βρεθεί σε αυτό πολλά προϊστορικά ευρήματα. Από τον 6ο αιώνα και μετά, γαελόφωνοι πληθυσμοί από την Ιρλανδία αποίκησαν το νησί και έγινε το κέντρο της θρησκευτικής τους δραστηριότητας. Κατά την ταραγμένη εποχή των Βίκινγκς, το Άρραν πέρασε στην κατοχή του βασιλείου της Νορβηγίας και τον 13ο αιώνα περνάει επισήμως κάτω από τον έλεγχο του βασιλείου της Σκωτίας. Τον 19ο αιώνα οι εκκαθαρίσεις στα Χάιλαντς οδήγησαν σε σημαντική μείωση του πληθυσμού και στο τέλος της Γαελικής γλώσσας και του τρόπου ζωής. 
Η οικονομία και ο πληθυσμός έχουν ανακάμψει τα τελευταία χρόνια στηριζόμενοι στην κύρια βιομηχανία του νησιού που είναι ο τουρισμός.
Φοίνιξ Σανς

Οι Φοίνιξ Σανς (αγγλικά: "Phoenix Suns") είναι επαγγελματική ομάδα καλαθοσφαίρισης με έδρα το Φοίνιξ, της Αριζόνα, ΗΠΑ. Αγωνίζονται στο ΝΒΑ και είναι μέλοι της Δυτικής Περιφέρειας στην κατηγορία Pacific. Έδρα τους είναι το US Airways Center, χωριτικότητας 18.422 ατόμων. 

Ιδρύθηκαν το 1968 κατά τη διάρκεια της επέκτασης του NBA. Στα σαράντα τρία χρόνια της ιστορίας τους, έχουν προκριθεί στα πλέι-οφ 29 φορές, έχουν πετύχει σε δεκαεννέα σεζόν 50 ή περισσότερες νίκες, και έχουν αγωνιστεί στα τελικά του ΝΒΑ το 1976 και το 1993 χωρίς όμως να κερδίζουν πρωτάθλημα.
Ποντιακές Άλπεις

Η κορυφή [[Κατσκάρ Νταγ]], η ψηλότερη της οροσειράς
Οι Ποντιακές Άλπεις, (τούρκικα: "Kuzey Anadolu Dağları", Κουζεϊ Αναντολού Ντάγλαρι, Βόρεια Βουνά της Ανατολίας, ποντιακά: "Ποντιακά Παρχάραι"), επίσης Ποντιακά όρη, Ποντιακή οροσειρά, οροσειρά του Πόντου ή οροσειρά του Παρυάδρη, είναι οροσειρά στη βόρεια Ανατολία, στην Τουρκία. Η οροσειρά είναι παράλληλη με τα παράλια της Τουρκίας στη Μαύρη θάλασσα. Η λέξη «Παρχάραι» που χρησιμοποιείται στα ποντιακά σημαίνει ψηλή. Η ψηλότερη κορυφή της είναι το βουνό Κατσκάρ Νταγ, με ύψος 3.937 μέτρα.

Τα βουνά λόγω της θέσης τους δρουν ως υδατοφράχτες και εμποδίζουν την υγρασία από τη Μαύρη θάλασσα να μετακινηθεί προς την κεντρική Ανατολία με αποτέλεσμα να δέχονται μεγάλα ύψη βροχής κάθε χρόνο. Η χλωρίδα και η πανίδα των βουνών είναι πλούσια. Τα βουνά καλύπτονται από πυκνό δάσος κυρίως κωνοφόρων. Αυτά τα δάση αποτελούν την οικοζώνη δάση φυλλοβόλων και κωνοφόρων της βόρειας Ανατολίας, ενώ στο ανατολικό άκρο, τα βουνά Ντατσκάρ δίνει τη θέση της στα μικτά δάση του Καυκάσου. Τα δάση στη λωρίδα γης ανάμεσα στην οροσειρά και τη θάλασσα αποτελούνται από φυλλοβόλλα δέντρα, όπως οι οξυές και οι καστανιές, και έλατα. Στα νότια, το οροπέδιο της Ανατολίας είναι πολύ πιο ξηρό, με ηπειρωτικό κλίμα.
Τζον Κολέτα

Ο Τζον Κολέτα (αγγλ. "John Coletta", 1932 - 9 Ιουλίου 2006), ήταν παραγωγός μουσικής και μάνατζερ μουσικών συγκροτημάτων, γνωστότερος για τη συνεργασία του με τους Deep Purple, τους Rainbow και τους Whitesnake.
Αποφοίτησε από το πανεπιστήμιο Τεχνών του Μπράιτον, από όπου πήρε και το διδακτορικό του. Ήταν μάνατζερ των Deep Purple στην πρώτη εποχή του συγκροτήματος, από το 1968 ως το 1976 και μετά τη διάλυση τους ανέλαβε τους Whitesnake. Κατά τη δεκαετία του '90, ασχολήθηκε με την οργάνωση συναυλιών μέχρι το 2005, όταν και αρρώστησε. Απεβίωσε στις 9 Ιουλίου του 2006.
Perks and Tit

Perks and Tit (εναλλακτικός τίτλος "Live in San Diego") είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple. O δίσκος ηχογραφήθηκε στις 9 Απριλίου του 1974 στο "Sports Arena" του Σαν Ντιέγκο, μπροστά σε πάνω από 10.000 οπαδούς του συγκροτήματος. Η έκδοση έγινε από την εταιρεία "Purple Records", στις 29 Μαρτίου του 2004, κατά την τριακοστή επέτειο από το συγκεκριμένο γεγονός.

Η συγκεκριμένη συναυλία, ήταν η τελευταία της αμερικανικής περιοδείας του συγκροτήματος για την προώθηση του στούντιο δίσκου, ""Burn". Η ηχογράφηση της συναυλίας δεν περιλαμβάνει τα τραγούδια "You Fool No One" και "Space Truckin' "", τα οποία έπαιξε το συγκρότημα εκείνη την ημέρα. Επανακυκλοφόρησε από την εταιρεία "Sonic Zoom", στις 3 Σεπτεμβρίου του 2007, με τον τίτλο "Live in San Diego 1974".
Κρισιούμα Εσπόρτε Κλούμπε

Η Κρισιούμα Εσπόρτε Κλούμπε (πορτογαλικά: "Criciúma Esporte Clube") είναι βραζιλιάνικη ποδοσφαιρική ομάδα από την Κρικιούμα της πολιτείας Σάντα Καταρίνα. Η ομάδα έχει κερδίσει ένα Κύπελλο Βραζιλίας το 1991, 1 πρωτάθλημα Σέριε Β το 2002 και 1 πρωτάθλημα Σέριε Γ το 2006.
Περί της Περεγρίνου τελευτής

Το Περί της Περεγρίνου τελευτής είναι έργο του Λουκιανού, όπου γίνεται λόγος για τη ζωή και τον θάνατο του κυνικού φιλοσόφου Περεγρίνου Πρωτέα. Γράφτηκε μετά (terminus post quem) το 165, αφού ο Περεγρίνος αυτοκτόνησε κατά την Ολυμπιάδα του έτους αυτού.
Τζίνα Ρόουλαντς

Η Τζίνα Ρόουλαντς (αγγλ. Gena Rowlands), γεννημένη στις 19 Ιουνίου 1930 είναι Αμερικανίδα ηθοποιός του κινηματογράφου, του θεάτρου και της τηλεόρασης. Η βραβευμένη με 2 Χρυσές Σφαίρες και με 4 Βραβεία Έμμυ ηθοποιός είναι γνωστή για τη συμμετοχή της σε ταινίες του συζύγου της, ηθοποιού και σκηνοθέτη Τζον Κασσαβέτη. Η ηθοποιός πρωταγωνίστησε σε 10 ταινίες του συζύγου της και προτάθηκε για Όσκαρ Α' Γυναικείου Ρόλου για την ερμηνεία της σε 2 από εκείνες ("Μια Γυναίκα Εξομολογείται (A Woman Under the Influence, 1974)" και "Γκλόρια (Gloria, 1980)").
Φέι Ντάναγουεϊ

Η Φέι Ντάναγουεϊ (αγγλικά: "Dorothy Faye Dunaway", γενν. 14 Ιανουαρίου 1941) είναι Αμερικανίδα ηθοποιός, βραβευμένη με Όσκαρ Α' Γυναικείου Ρόλου για την ταινία του 1976 "Το Δίκτυο (Network)". Η ηθοποιός έλαβε το βραβείο μετά από άλλες δυο υποψηφιότητες που είχε λάβει για τις ταινίες "Μπόνι και Κλάιντ (Bonnie and Clyde, 1967)" και "Τσάιναταουν (Chinatown, 1974)". Πρωταγωνίστησε σε μια σειρά επιτυχημένων ταινιών μεταξύ των οποίων "Υπόθεση Τόμας Κράουν (The Thomas Crown Affair, 1968)", "Ο Μικρός Ανθρωπάκος (Little Big Man, 1970)", "Οι Τρεις Μέρες του Κόνδορα (Three Days of the Condor, 1975)" και "Αποκαλύψεις για μια Γυναίκα (Mommie Dearest, 1981)".
Κύπελλο Βραζιλίας ποδοσφαίρου ανδρών 1989

Το Κύπελλο Βραζιλίας ποδοσφαίρου ανδρών 1989 ήταν η πρώτη διοργάνωση του Κυπέλλου Βραζιλίας. Η διοργάνωση ξεκίνησε στις 19 Ιουλίου 1989 και τελείωσε στις 2 Σεπτεμβρίου 1989. Νικήτρια ήταν η Γκρέμιο.
Κύπελλο Βραζιλίας ποδοσφαίρου ανδρών 1990

Το Κύπελλο Βραζιλίας ποδοσφαίρου ανδρών 1990 ήταν η πρώτη διοργάνωση του Κυπέλλου Βραζιλίας. Η διοργάνωση ξεκίνησε στις 19 Ιουνίου 1990 και τελείωσε στις 7 Νοεμβρίου 1990. Νικήτρια ήταν η Φλαμένγκο.
Κύπελλο Βραζιλίας ποδοσφαίρου ανδρών 1991

Το Κύπελλο Βραζιλίας ποδοσφαίρου ανδρών 1991 ήταν η τρίτη διοργάνωση του Κυπέλλου Βραζιλίας. Η διοργάνωση ξεκίνησε στις 9 Φεβρουαρίου 1991 και τελείωσε στις 2 Ιουνίου 1991. Νικήτρια ήταν η Κρικιούμα.
Ηρώδης Αγρίππας Α΄

Ο Ηρώδης Αγρίππας Α΄ (10 π.Χ. - 44) ήταν βασιλιάς της Ιουδαίας από το 41 έως το 44. Ήταν γιος του Αριστόβουλου διαδόχου της Ιουδαίας, που δολοφονήθηκε από τον πατέρα του Ηρώδη Α΄ τον "Μεγάλο" το έτος 6 π.Χ. και της Βερενίκης, κόρης του Κοστόβαρου Α΄ κυβερνήτης της Ιδουμαίας.

Είχε ακόμη τέσσερα αδέλφια: τη Μαριάμ, τον Ηρώδη Ε΄ της Χαλκίδας, την Ηρωδιάδα και τον Αριστόβουλο τον Νεώτερο . Ο ίδιος με την γυναίκα του Κύπρο απέκτησε πέντε παιδιά, τον Δρούσο (που πέθανε σε μικρή ηλικία), τη Βερενίκη, τη Μαριάμνη, τη Δρουσίλλα και τον Ηρώδη Αγρίππα Β΄.
Κύπελλο Βραζιλίας ποδοσφαίρου ανδρών 1992

Το Κύπελλο Βραζιλίας ποδοσφαίρου ανδρών 1992 ήταν η τέταρτη διοργάνωση του Κυπέλλου Βραζιλίας. Η διοργάνωση ξεκίνησε στις 7 Ιουλίου 1992 και τελείωσε στις 13 Δεκεμβρίου 1992. Νικήτρια ήταν η Ιντερνασιονάλ.
Κίνημα Πέντε Αστέρων

Το Κίνημα Πέντε Αστέρων (ιταλ. "Movimento 5 Stelle") είναι ιταλικό πολιτικό κόμμα που ιδρύθηκε από τον Μπέπε Γκρίλο, δημοφιλή κωμικό και μπλόγκερ, και τον Τζιανρομπέρτο Κασταλέτζιο στις 4 Οκτωβρίου 2009. Το κόμμα είναι οικολογικό, κατά του ευρώ και ευρωσκεπτικιστικό. Τάσσεται υπέρ της άμεσης δημοκρατίας και της ελεύθερης πρόσβασης στο Διαδίκτυο, ενώ καταδικάζει τη διαφθορά. Το κόμμα συμμετείχε στις εκλογές του 2013 και συγκέντρωσε ποσοστό της τάξης του 25%.